11.4.2022
DA
Den Europæiske Unions Tidende
C 158/15
2.
Andet anbringende om tilsidesættelse af bistandspligten og af omsorgspligten i vedtægtens artikel 24.
Sagsøgeren har gjort gældende, at tjenestemænd i forbindelse med overførslen af deres pensionsrettigheder fra det nationale system til Den Europæiske Unions pensionskasse normalt fra Kommissionen modtager en oversigt, hvori det præciseres, om de har ret til en godtgørelse af den ikke godtgjorte aktuarmæssige modværdi af de beløb, der er optjent i deres nationale ordning og ikke er medregnet i Unionens pensionssystem.
Endvidere sker godtgørelsen generelt uden indskrænkninger eller særlige skridt.
Ifølge sagsøgeren har hun imidlertid hverken modtaget denne oversigt eller nogen godtgørelse. 3.
Tredje anbringende om tilsidesættelse af ligebehandlingsprincippet og af princippet om forbud mod forskelsbehandling.
Sagsøgeren er af den opfattelse, at der eksisterer en forskelsbehandling, som ikke er begrundet ved et objektivt kriterium, mellem visse tjenestemænd, som tildeles en godtgørelse i forbindelse med overførslen af deres pensionsrettigheder, og andre for hvem dette ikke er tilfældet. 4.
Fjerde anbringende om, at der foreligger ansvar uden for kontraktforhold som følge af eksistensen af en ugrundet berigelse til skade for sagsøgeren.
Sag anlagt den 28. februar 2022 — Baert mod Kommissionen (Sag T-111/22) (2022/C 158/18) Processprog: fransk Parter Sagsøger: Rhonny Baert (Deinze, Belgien) (ved advokaterne D. Grisay og A. Ansay) Sagsøgt: Europa-Kommissionen Sagsøgerens påstande — Stævningen med påstand om annullation/ansvar uden for kontraktforhold fremmes til realitetsbehandling. — Sagsøgeren gives medhold, og følgelig: — Principalt: — Sagsøgeren gives medhold i annullationssøgsmålet og det fastslås, at ansættelsesmyndighedens stiltiende afslag af 28. februar 2022, samt afgørelsen truffet af Europa-Kommissionen den 21. december 2016 (meddelelse om fastsættelse) er ugyldige, med den begrundelse, at: — artikel 77 i tjenestemandsvedtægten og artikel 11 i bilag VIII til tjenestemandsvedtægten, hvorpå meddelelsen om fastsættelse af 21. december 2016 er baseret, er ulovlige. — Europa-Kommissionen, ved ikke, i sin meddelelse om fastsættelse af 21. december 2016, at foreslå sagsøgeren nogen godtgørelse af de pensionsrettigheder, der ikke blev medregnet af den kompetente EU-myndighed, har tilsidesat sin omsorgspligt. — Europa-Kommissionen, ved ikke, i sin meddelelse om fastsættelse af 21. december 2016, at foreslå sagsøgeren nogen godtgørelse af de pensionsrettigheder, der ikke blev medregnet af den kompetente EU-myndighed, har tilsidesat ligebehandlingsprincippet og princippet om forbud mod forskelsbehandling. — Sagsakterne tilbagesendes til ansættelsesmyndigheden med henblik på, at denne kan fastsætte det beløb, der skal tilbagebetales til sagsøgeren. — Subsidiært: — Sagsøgeren gives medhold i erstatningssøgsmålet baseret på ugrundet berigelse med den begrundelse, at sagsøgeren har mistet de pensionsrettigheder, der blev indbetalt til sagsøgerens nationale pensionsordning og som den kompetente EU-myndighed ikke tog hensyn til og som tilsvarende har beriget Den Europæiske Unions pensionskasse. — Kommissionen tilpligtes at erstatte det økonomiske tab, som sagsøgeren har lidt, på datoen for indleveringen af denne stævning opgjort til EUR 31 066,80, eller i det mindste til 39,18 % af de periodiske ydelser, som Kommissionen har modtaget siden den 1. februar 2017, med tillæg af samme procentsats for fremtidige ydelser.